
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Ņemot vērā, ka ar grozījumiem plānots atbalstu sniegt arī inovāciju kopām saskaņā ar Komisijas Regulu (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Komisijas regula Nr. 651/2014), lūdzam papildināt anotācijas 5.4.punkta 1.tabulu ar informāciju, ka Ekonomikas ministrija 20 darba dienu laikā pēc noteikumu spēkā stāšanās, izmantojot SANI2 sistēmu, nosūtīs Eiropas Komisijai kopsavilkuma informāciju par pasākumu.
Piedāvātā redakcija
-
	Ilze Kreicberga (FM)

	2.
	Noteikumu konsolidētā versija
2.3. sadarbības tīkls – finansējuma saņēmējs, kas ir biedrība vai nodibinājums, kas apvieno sadarbības tīkla dalībniekus, kuri darbojas savstarpēji saistītās nozarēs, tautsaimniecības nišās, produkta vai pakalpojuma grupās, vērtības ķēdēs vai reģionā vai inovācijas kopa;
	Iebildums
Ņemot vērā, ka Noteikumu projekta 2.1.2 punktā noteikts, ka inovācijas kopas koordinators ir inovācijas kopas dalībnieks, kurš iesniedz projekta pieteikumu un nodrošina inovācijas kopas projekta īstenošanu, kā arī Noteikumu projekta 17. punktā noteikto, ka projekta iesniedzējs pasākuma ietvaros ir sadarbības tīkls, lūdzam Noteikumu projekta 2.3. punktā aizstāt vārdus "inovācijas kopa" ar "inovācijas kopas koordinators", jo projektā finansējuma saņēmējs iesniedz projekta pieteikumu. Lūdzam pārskatīt arī Noteikuma projekta pārējos punktus attiecībā uz norādītajām definīcijām, lai nerastos pretrunas. 
Piedāvātā redakcija
2.3. sadarbības tīkls – finansējuma saņēmējs, kas ir biedrība vai nodibinājums, kas apvieno sadarbības tīkla dalībniekus, kuri darbojas savstarpēji saistītās nozarēs, tautsaimniecības nišās, produkta vai pakalpojuma grupās, vērtības ķēdēs vai reģionā vai inovācijas kopas koordinators;
	Rolands Zīlītis (CFLA)

	3.
	Noteikumu konsolidētā versija
2.4. sadarbības tīkla dalībnieki – sīkie (mikro), mazie, vidējie un lielie komersanti (ar nosacījumu, ka pētniecības un attīstības aktivitāšu īstenošanai tiek piesaistīti sīkie (mikro), mazie un vidējie komersanti), tai skaitā valsts kapitālsabiedrības, pētniecības un zināšanu izplatīšanas organizācijas, biedrības un nodibinājumi, publiskas personas vai tās institūcijas, kas veic saimniecisko darbību. Sadarbības tīkla dalībnieks var nebūt biedrības biedrs vai nodibinājuma vai inovācijas kopas dalībnieks;
	Iebildums
Konceptuālo Finanšu ministrijas saskaņojumu par noteikumu projektā noteikto sadarbības tīklu tvēruma paplašinājumu ar inovāciju kopām sniegsim pēc saskaņojuma ar Eiropas Komisiju.
Vēršam uzmanību, ka punkta normā ietvertās "publiskas personas vai tās institūcijas, kas veic saimniecisko darbību"  iespējams neatbilst programmas 1.2.1.SAM noteiktās mērķa grupas tvērumam -(88) paragrāfs . Programmas 1.2.1.mērķa grupā ietvertas tikai tās publiskās personas, kas ir par inovācijas politikas izstrādi un īstenošanu atbildīgās iestādes (EM un LIAA). Tāpat nav skaidrs, kādas institūcijas MK noteikumu grozījumu izpratnē ir saprotamas ar 'institūcijām kas veic saimniecisko darbību'.

Piedāvātā redakcija
-
	Gunta Līdaka (FM)

	4.
	Noteikumu konsolidētā versija
17. Projekta iesniedzējs pasākuma ietvaros ir sadarbības tīkls, kurš pēc projekta iesnieguma apstiprināšanas ir finansējuma saņēmējs, kas atbilst šādām prasībām:
	Iebildums
Ņemot vērā 2.3., 2.1.1 un 2.1.2 punktos ietvertās definīcijas, lūdzam precizēt, uz ko inovācijas kopu vai inovācijas kopas koordinatoru ir attiecināmas punktā minētās prasības, Vienlaikus vēršam uzmanību, ka 17.3. punkts paredz prasību par 30 nesaistītu uzņēmumu piesaisti, savukārt 46.2.2. punkts nosaka, ka inovācijas kopa ir izņēmums attiecībā uz šī nosacījuma piemērošanu. Līdz ar to lūdzam atbilstoši precizēt 21.4. punktu.
Piedāvātā redakcija
-
	Līga Rube (CFLA)

	5.
	Noteikumu konsolidētā versija
46.2.2. nodrošināt, ka visā projekta īstenošanas laikā tas pārstāv ne mazāk kā 30 savstarpēji nesaistītus sadarbības tīkla dalībniekus (neskaitot pētniecības un zināšanu izplatīšanas organizācijas), izņemot ja projekta iesniedzējs ir inovācijas kopa;
	Iebildums
Lūdzam skaidrot, kādas ir minimālās prasības inovāciju kopai, un to iestrādāt šajos Ministru kabineta noteikumos.
Piedāvātā redakcija
-
	Gunta Līdaka (FM)

	6.
	Noteikumu konsolidētā versija
V. Ar atbalsta saņemšanu saistītie nosacījumi
	Iebildums
Ņemot vērā, ka ar grozījumiem plānots atbalstu sniegt arī inovāciju kopām saskaņā ar Komisijas regulas Nr. 651/2014, lūdzam papildināt noteikumus ar atbilstošajām normām, kas izriet no Komisijas regulas Nr. 651/2014 1. līdz 6.panta nosacījumiem.
Piedāvātā redakcija
-
	Ilze Kreicberga (FM)

	7.
	Noteikumu konsolidētā versija
56. Atbalsts sadarbības tīklam un sadarbības tīkla dalībniekiem netiek sniegts šādām nozarēm un darbībām:
	Iebildums
Ņemot vērā, ka ar grozījumiem plānots atbalstu sniegt arī inovāciju kopām saskaņā ar Komisijas regulas Nr. 651/2014 27. pantu, lūdzam papildināt noteikumus, t.sk. noteikumu 56.punktu ar izslēgtajām nozarēm un darbībām attiecībā uz sniegto atbalstu saskaņā ar Komisijas regulu Nr. 651/2014.
Piedāvātā redakcija
-
	Ilze Kreicberga (FM)

	8.
	Noteikumu konsolidētā versija
58.1 Atbalstu pasākuma otrā uzsaukuma ietvaros inovāciju kopai šo noteikumu 27.1. apakšpunktā noteiktajām izmaksām var piešķirt saskaņā ar Komisijas regulas Nr. 651/2014 27. pantu.
	Iebildums
Ņemot vērā, ka ar grozījumiem plānots sniegt arī inovāciju kopu pārvaldībai darbības atbalstu saskaņā ar Komisijas regulas Nr. 651/2014, lūdzam papildināt noteikumus ar atbilstošajām normām, kas izriet no Komisijas regulas Nr. 651/2014 27.panta attiecīgajām normām attiecībā uz darbības atbalstu, jo šo noteikumu 27.1.apkašpumntā minētās izmaksas ir darbības atbalsts.
 
Piedāvātā redakcija
-
	Ilze Kreicberga (FM)

	9.
	Noteikumu konsolidētā versija
64.1 Inovācijas kopai, saņemto atbalstu saskaņā ar Komisijas regulas Nr. 651/2014 27. pantu drīkst kumulēt ar programmas "Digitālā Eiropa" ietvaros sniegto atbalstu un ar citu valsts atbalstu, tai skaitā par vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %.
	Iebildums
Lūdzam noteikumu papildināt ar korektu atbalsta kumulācijas normu attiecībā uz atbalstu saskaņā ar Komisijas regulas Nr. 651/2014 8.pantu, lai būtu skaidrs, ka, kumulējot atbalstu, tiek ievērotas šajā regulā noteiktās paziņošanas robežvērtības un atbalsta maksimālā intensitāte. Lūdzam precizēt arī anotāciju.
Piedāvātā redakcija
-
	Ilze Kreicberga (FM)

	10.
	Noteikumu konsolidētā versija
69. Pasākuma ietvaros informācijas pieejamību atbilstoši Komisijas regulas Nr. 2023/2831 6. panta 3. un 7. punktam un Komisijas regulas Nr. 651/2014 12. pantam nodrošina šādā kārtībā:
	Iebildums
Ņemot vērā, ka ar grozījumiem plānots atbalstu sniegt arī inovāciju kopām saskaņā ar Komisijas regulas Nr. 651/2014, lūdzam papildināt noteikumus ar atbilstošajām normām, kas izriet no Komisijas regulas Nr. 651/2014 9.panta.
Piedāvātā redakcija
-
	Ilze Kreicberga (FM)

	11.
	Noteikumu konsolidētā versija
72. Lēmumu par komercdarbības atbalsta piešķiršanu sadarbības tīklam un sadarbības tīkla dalībniekam var pieņemt saskaņā ar Komisijas regulas Nr. 2023/2831 7. panta 3. punktu un 8. pantu un Komisijas regulas Nr.  651/2014  58. panta 4.puntu.
	Iebildums
Lūdzam noteikumu 72.punktu papildināt ar atsauci uz Komisijas regulas Nr. 651/2014  59. pantu, jo tajā noteikts ir regulas pamata termiņš. Kā arī, ņemot vērā to, ka atbalstu saskaņā ar Komisijas regulu Nr.  651/2014 sniedz tikai sadarbības tīklam (inovācijas kopai), lūdzam precizēt 72. punktu tā, lai novērstu interpretācijas iespēju, ka atbalsts sadarbības tīkla dalībniekam tiek sniegts arī saskaņā ar Komisijas regulu Nr. 651/2014.
Piedāvātā redakcija
-
	Ilze Kreicberga (FM)

	12.
	Noteikumu konsolidētā versija
73. Ja projekta iesniedzējs ir inovācijas kopa, pasākuma otrajā uzsaukumā pieļaujamā finansējuma intensitāte no projekta iesnieguma un atbalsta pieteikuma kopējām attiecināmajām izmaksām inovācijas kopai no Eiropas Reģionālās attīstības fonda ir 50 % saskaņā ar Komisijas regulas Nr. 651/2014 27. panta 6. un 9. punktu.
	Iebildums
Ņemot vērā to, ka noteikumu projekta 27.1. apakšpunktā ir iekļautas tikai darbības izmaksas, tādējādi secināms, ka inovācijas kopai tiks sniegts darbības atbalsts saskaņā ar Komisijas regulas Nr. 651/2014 27. panta 2., 7. un 9. punktu, lūdzam svītrot no noteikumu projekta 73. punkta atsauci uz Komisijas regulas Nr. 651/2014 27. panta 6. punktu, kas nosaka ieguldījuma atbalsta intensitāti. 
Piedāvātā redakcija
-
	Anželika Mūrniece (FM)

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar praktisku piemēru inovāciju kopu izveidē, atsaucoties uz minēto, ka par inovāciju kopas izveidi jābūt Eiropas Komisijas apstiprinātam dokumentam

Piedāvātā redakcija
-
	Laura Naudiņa (FM)

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar izvērtējumu, vai kontekstā ar izstrādāto noteikumu projektu nav nepieciešamas izmaiņas atlases dokumentācijā, t.sk. projektu iesniegumu vērtēšanas kritērijos.
Piedāvātā redakcija
-
	Laura Naudiņa (FM)

	15.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā izvērstāk pamatot, kāpēc ārējo pakalpojumi izmaksas būtu attiecināmas, ja attiecīgie pakalpojumi netiek izmantoti sadarbības tīkla darbības nodrošināšanai, vai tas nav pretrunā ar pasākuma mērķi.
Piedāvātā redakcija
-
	Laura Naudiņa (FM)

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā izvērstāk pamatot ekspertu piesaisti kā atbalstāmo darbību - kā šī darbība veicina izcilības veicināšanu uzņēmējdarbībā, t.sk., kas ir šie eksperti un kā tiks praktiski piesaistīti.

Piedāvātā redakcija
-
	Laura Naudiņa (FM)

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Noteikumu projekta anotācijā ietverts skaidrojums, ka  Iekšlietu ministrijas Informācijas centram, vērtējot jautājumu par maksas pakalpojuma piemērošanu, bija jāpārliecinās par to, vai privātpersona pilda arī likumā noteiktajā kārtībā tai deleģētos vai ar pilnvarojumu nodotos valsts pārvaldes uzdevumus. Aicinām izvērtēt šādas informācijas iekļaušanas pamatotību un, ja nepieciešamas to precizēt atbilstoši pasākuma pirmā uzsaukuma izslēgšanas noteikumu pārbaudes vērtēšanas aktuālajai kārtībai.

 
Piedāvātā redakcija
-
	Evita Vamža (FM)

	18.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Izstrādātais noteikumu projekts paredz, ka 1.2.1.1. pasākuma otrās kārtas otrā uzsaukuma ietvaros tiek precizēti atsevišķu terminu tvērumi, paplašinātas atbalstāmo izmaksu pozīcijas, kā arī pilnveidoti citi nosacījumi, kas secināms ir attiecināmi uz otrās projekta iesniegumu atlases kārtas otro uzsaukumu.Ņemot vērā izstrādāto noteikumu projektu, lūdzam anotācijā  skaidrot, vai izstrādātās tiesību normas nav uzskatāmas par ierobežojošām attiecībā uz pirmā uzsaukuma finansējuma saņēmējiem. Tāpat arī, lai nerodas interpretācijas problēmas aicinām papildināt anotāciju ar informāciju, ka izstrādātajiem grozījumiem nav ietekme uz pirmā uzsaukuma ietvaros jau apstiprinātajiem finansējuma saņēmējiem. 
Piedāvātā redakcija
-
	Evita Vamža (FM)

	19.
	Noteikumu konsolidētā versija
19. Projekta iesniedzējs pasākuma ietvaros var iesniegt vienu projekta iesniegumu.
	Priekšlikums
Aicinām izvērtēt un papildināt MK noteikumus, skaidri un nepārprotami norādot vai 2. kārtas 1. uzsaukumā projekta iesniedzējs var būt 2. kārtas 2. uzsaukuma inovācijas kopas dalībnieks.
Piedāvātā redakcija
-
	Līga Rube (CFLA)

	20.
	Noteikumu konsolidētā versija
21.3. de minimis atbalsta uzskaites sistēmā sagatavotās veidlapas "Veidlapa par sniedzamo informāciju de minimis atbalsta uzskaitei un piešķiršanai" izdruku vai norāda de minimis atbalsta uzskaites sistēmā izveidotās un apstiprinātās veidlapas identifikācijas numuru;
	Priekšlikums
Aicinām papildināt ar frāzi “Ja projektā tiek paredzēts de minimis atbalsts”
 
Piedāvātā redakcija
-
	Līga Rube (CFLA)

	21.
	Noteikumu konsolidētā versija
21.4. sarakstu, kurā norādīta šāda informācija par visiem sadarbības tīkla dalībniekiem:
	Priekšlikums
Precizēt un konkretizēt noteiktas prasības, kas ir attiecināmas uz sadarbības tīkla vai inovācijas kopas dalībniekiem, kā arī uz inovācijas kopas koordinatoru, nodrošinot to nepārprotamu interpretāciju.
Piedāvātā redakcija
-
	Līga Rube (CFLA)

	22.
	Noteikumu konsolidētā versija
21.4.3. statuss (sīkais (mikro) komersants, mazais komersants, vidējais komersants, lielais komersants, pētniecības un zināšanu izplatīšanas organizācija);
	Priekšlikums
Izrietoši no komentāra pie MK noteikumu 17. punkta un ņemot vērā, ka tiek vērtēta inovācijas kopa, nevis tās koordinatora dalībnieku saraksts, lūdzam attiecīgi precizēt regulējumu, to saskaņojot ar Komisijas Regulas (ES) Nr.651/2014 2.panta 92.punkta noteikto inovācijas kopas dalībnieku definīciju un tvērumu.
Piedāvātā redakcija
-
	Līga Rube (CFLA)

	23.
	Noteikumu konsolidētā versija
21.4.6. dokumentus, kas ir saistīti ar dalību starptautiskā programmā, ja projekta iesniedzējs ir inovācijas kopa:
	Priekšlikums
Lūdzam sniegt skaidrojumu par jēdzienu “dalība starptautiskā programmā”, vienlaikus precizējot, uz kāda veida starptautiskajām programmām šis nosacījums ir attiecināms. Lūdzam sniegt skaidrojumu par normas piemērošanas tvērumu, lai nodrošinātu vienotu prasību interpretāciju un pareizu piemērošanu.
Piedāvātā redakcija
-
	Līga Rube (CFLA)

	24.
	Noteikumu konsolidētā versija
21.4.6. dokumentus, kas ir saistīti ar dalību starptautiskā programmā, ja projekta iesniedzējs ir inovācijas kopa:
	Priekšlikums
Aicinām izdalīt kā 21.5. punktu, kā atsevišķu dokumentu paketi, kas attiecas tikai uz inovācijas kopām.
Piedāvātā redakcija
-
	Līga Rube (CFLA)

	25.
	Noteikumu konsolidētā versija
25. Pasākuma ietvaros tiek atbalstītas šādas ar sadarbības tīkla darbības nodrošināšanu saistītas darbības un pasākumi:
	Priekšlikums
Lūdzam precīzi noteikt, kādas darbības ir atbalstāmas, ja sadarbības tīkls ir inovāciju kopa.
Piedāvātā redakcija
-
	Elīna Baranovska (CFLA)

	26.
	Noteikumu konsolidētā versija
27.1. sadarbības tīkla tiešās attiecināmās izmaksas:
	Priekšlikums
Lūdzam precīzi noteikt, kādas attiecināmās izmaksas ir attiecināmas, ja sadarbības tīkls ir inovāciju kopa.
Piedāvātā redakcija
-
	Elīna Baranovska (CFLA)

	27.
	Noteikumu konsolidētā versija
27.2. sadarbības tīkla dalībnieka tiešās attiecināmās izmaksas:
	Priekšlikums
Lūdzam precīzi noteikt, kādas attiecināmās izmaksas inovācijas kopas dalībniekam ir attiecināmas, ja sadarbības tīkls ir inovāciju kopa.
Piedāvātā redakcija
-
	Elīna Baranovska (CFLA)

	28.
	Noteikumu konsolidētā versija
27.2.8. pakalpojumu izmaksas eksperimentēšanai, pilotēšanai un testēšanai pirms investīciju ieguldījumiem, ja tas nepieciešams līgumu īstenošanai ar starptautiskiem partneriem ārvalstīs.
	Priekšlikums
Ņemot vērā, ka Noteikumu projekta 27.2.8. punktā norādītās izmaksas eksperimentēšanai, pilotēšanai un testēšanai ir uzskatāmas kā daļa no pētījuma procesa sastāvdaļas, savukārt atbilstoši Noteikumu projekta 25.3. punktā noteiktajam, pētījumu veikšana nav atbalstāma. Lūdzam Anotācijā skaidrot kādas eksperimentēšanas, pilotēšanas un testēšanas izmaksas būtu attiecināmas projekta ietvaros, lai tās neuzskatītu kā pētījuma veikšanu?
Piedāvātā redakcija
-
	Rolands Zīlītis (CFLA)

	29.
	Noteikumu konsolidētā versija
27.1 Šo noteikumu 27.punktā attiecināmās izmaksas inovāciju kopai ir attiecināmas, ja darbības ir saistītas ar darījumu noslēgšanu ar starptautiskajiem partneriem ārvalstīs un uzņēmumu pieteikumu sagatavošanu starptautisku projektu uzsaukumos.
	Priekšlikums
Lūdzam sniegt skaidrojumu par jēdzienu “darījumu noslēgšana”, kā arī precizēt kārtību, kādā šī darbība tiek apliecināta, un noteikt, kādi dokumenti uzskatāmi par darījumu slēgšanas apliecinājumu.
Piedāvātā redakcija
-
	Līga Rube (CFLA)

	30.
	Noteikumu konsolidētā versija
27.1 Šo noteikumu 27.punktā attiecināmās izmaksas inovāciju kopai ir attiecināmas, ja darbības ir saistītas ar darījumu noslēgšanu ar starptautiskajiem partneriem ārvalstīs un uzņēmumu pieteikumu sagatavošanu starptautisku projektu uzsaukumos.
	Priekšlikums
Lūdzam precīzi noteikt, vai darbības, kas ir minētas 27.prim punktā ir vienīgās atbalstāmās darbības inovācijas kopai un inovācijas kopas dalībniekiem.
Piedāvātā redakcija
-
	Elīna Baranovska (CFLA)

	31.
	Noteikumu konsolidētā versija
36. Maksimāli pieļaujamā sadarbības tīkla publiskā finansējuma atbalsta intensitāte ir 85 %. Maksimāli pieļaujamā sadarbības tīkla dalībnieku publiskā finansējuma atbalsta intensitāte ir 60 %, izņemot šo noteikumu 65. punktā minētos gadījumus.
	Priekšlikums
Lūdzam skaidri noteikt atbalsta intensitāti  sadarbības tīklam, tai skaitā, inovācijas kopai, kā arī sadarbības tīkla dalībniekam, kā gala labuma guvējam paredzot atbalsta piešķiršanu  atbilstoši  Komisijas regulai Nr. 651/2014 vai Komisijas regulai Nr. 2023/2831, tostarp ievērojot attiecīgā regulējuma piemērošanas nosacījumus.
Piedāvātā redakcija
-
	Līga Rube (CFLA)

	32.
	Noteikumu konsolidētā versija
46.8. veikt atbalsta piešķiršanu sadarbības tīkla dalībniekiem, aprēķināšanu un uzskaiti atbilstoši sadarbības tīkla izstrādātajai iekšējai kārtībai par komercdarbības atbalsta piešķiršanu sadarbības tīkla dalībniekiem un šo noteikumu 24.2. un 24.3. apakšpunktam;
	Priekšlikums
Lūdzam precīzi noteikt, vai atbalstu gala labuma guvējiem sniedz arī inovācijas kopa un inovācijas kopas koordinators.
Piedāvātā redakcija
-
	Elīna Baranovska (CFLA)

	33.
	Noteikumu konsolidētā versija
53.3 Sadarbības iestādei ir pienākums šo noteikumu 53.2 punktā minētajā gadījumā reizi gadā izlases veidā pārbaudīt, vai uz sadarbības tīkla dalībnieku nav attiecināmi šo noteikumu 53.1. apakšpunktā minētie nosacījumi.
	Priekšlikums
Ņemot vērā, ka sadarbības iestāde veic sadarbības tīkla dalībnieku pārbaudes atbilstoši izstrādātajiem iekšējiem noteikumiem, lūdzam izteikt 53.3 punktu zemāk minētajā redakcijā.
 
Piedāvātā redakcija
53.3 Sadarbības iestādei šo noteikumu 53.2 punktā minētajā gadījumā atbilstoši sadarbības iestādes iekšējiem noteikumiem izlases veidā pārbaudīt, vai uz sadarbības tīkla dalībnieku nav attiecināmi šo noteikumu 53.1 apakšpunktā minētie nosacījumi.
	Rolands Zīlītis (CFLA)

	34.
	Noteikumu konsolidētā versija
58.1 Atbalstu pasākuma otrā uzsaukuma ietvaros inovāciju kopai šo noteikumu 27.1. apakšpunktā noteiktajām izmaksām var piešķirt saskaņā ar Komisijas regulas Nr. 651/2014 27. pantu.
	Priekšlikums
Lūdzam precizēt, vai viena projekta ietvaros ir pieļaujama atbalsta piešķiršana gan saskaņā ar Komisijas regulu Nr. 2023/2831, gan Komisijas regulu Nr. 651/2014, kā arī skaidrot gadījumus, kuros piemērojama katra no minētajām regulām, tostarp attiecībā uz 60.1 punktā paredzētajiem gadījumiem. Vienlaikus aicinām pārskatīt komercdarbības atbalsta piešķiršanas regulējumu attiecībā uz izmaksu pozīcijām, skaidri nosakot, kurām izmaksu pozīcijām piemērojams attiecīgais atbalsta veids.
Piedāvātā redakcija
-
	Līga Rube (CFLA)

	35.
	Noteikumu konsolidētā versija
60.1 Pasākuma otrā uzsaukuma ietvaros, ja šo noteikumu 27. punktā noteikto izmaksu segšanai nevar piemērot Komisijas regulas Nr. 651/2014 27. panta nosacījumus, tad sadarbības iestāde sniedz atbalstu saskaņā ar Komisijas regulu Nr. 2023/2831.
	Priekšlikums
Lūdzam sniegt skaidrojumu par Komisijas regulas Nr. 2023/2831 un Komisijas regulas Nr. 651/2014 piemērošanas nosacījumiem, tostarp precizējot, kādos gadījumos katra no regulām ir piemērojama, un vai projekta ietvaros atbalsts var tikt piešķirts jau sākotnēji ar vienu no minētajām regulām.
 
Piedāvātā redakcija
-
	Līga Rube (CFLA)

	36.
	Noteikumu konsolidētā versija
70.1 Ja tiek pārkāpti Komisijas regulas Nr.  651/2014 nosacījumi, inovācijas kopas koordinatoram ir pienākums atmaksāt Centrālajai finanšu un līgumu aģentūrai nelikumīgo projekta ietvaros saņemto komercdarbības atbalstu no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Priekšlikums
Ņemot vērā, ka šo noteikumu ietvaros Centrālā finanšu un līgumu aģentūra tiek dēvēta kā sadarbības iestāde, lūdzam vienotas terminoloģijas un izpratnes nodrošināšanai lietot šo jēdzienu arī noteikumu projekta 70.1 punktā. 
Piedāvātā redakcija
-
	Anželika Mūrniece (FM)



